ZAPISNIK

sa 11. sjednice Vijeća Mjesnog odbora Gajnice održane u  četvrtak, 10. ožujka  2022. u 18.00 sati u prostoru Mjesne samouprave Gajnice, Ulica kerestinečkih žrtava 31, mala dvorana.

NAZOČNI ČLANOVI VIJEĆA:
Milan Vukelić, Lidija Sarta, Alen Šukurica, Ivančica Tomečić, Lucija Rain,  Mažda Hdagha, Željko Prašnički  i Ljiljana Kahlina
ODSUTNI ČLANOVI VIJEĆA: Bojan Tepšić
Predsjednica konstatira da je sjednici prisutno 8 od 9 članova Vijeća.
Predsjedava Ljiljana Kahlina, predsjednica Vijeća.
Zapisnik vodi: Ljiljana Kahlina.
Predsjednica daje na glasovanje Zapisnik 10. sjednice. Dnevni red je jednoglasno prihvaćen.
Predsjednica predlaže dnevni red.

 DNEVNI RED:
1. Prijedlog zaključka o utrošku sredstava s pozicije Ostali nespomenuti rashodi poslovanja Vijeća Mjesnog odbora Gajnice za 2022.
2. Prijedlog za imenovanje pješačke staze koja se proteže od raskrižja Čileanske i Ulice kerestinečkih žrtava do ulice Sigetje u Šetalište Ankice Lepej - prijedlog I. Tomečić
3. Prijedlog zaključka o promjeni vozne trase ZET autobusne linije 121 Črnomerec - Karažnik - Gajnice, Karažnik - Gajnice - Črnomerec
4. Suglasnost o korekciji voznog reda autobusne linije 121 Črnomerec - Karažnik - Gajnice
5. Uvid u prometni elaborat poboljšanja funkcioniranja prometa na području MO Gajnice
6. Zahtjev za korištenjem prostora - CZKIO
7. Zahtjev za korištenjem prostora - Tradicija - udruga veza, tkanja i čipkanja
8. Razno
Predsjednica daje na glasovanje  dnevni red. Dnevni red prihvaćen sa 6 glasova „za“ i 2 glasa „protiv“.

Točka 1. Prijedlog zaključka o utrošku sredstava s pozicije Ostali nespomenuti rashodi poslovanja Vijeća Mjesnog odbora Gajnice za 2022.
Vijećnici su unaprijed dobili materijal za ovu točku. U raspravi sudjeluju svi vijećnici.
Na temelju članka 15. Pravila Mjesnog odbora Gajnice, Vijeće Mjesnog odbora Gajnice na 11. sjednici održanoj 10. ožujka 2022. jednoglasno donosi

ZAKLJUČAK
o prijedlogu utroška sredstava s pozicije Ostali nespomenuti rashodi poslovanja Vijeća Mjesnog odbora Gajnice
1.	Vijeće Mjesnog odbora Gajnice na poziciji 274 3299 OSTALI NESPOMENUTI RASHODI POSLOVANJA VIJEĆA MJESNOG ODBORA za 2022. ima 8.400,00 kn.
2.	Vijeće Mjesnog odbora predlaže utrošak sredstava iz točke 1. ovog zaključka na sljedeći način:
a)	sredstva i materijal za čišćenje prostora Mjesnog odbora
3.	Sastavni dio ovog zaključka je pregled utroška sredstava.
4.	Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

Točka 2. Prijedlog za imenovanje pješačke staze koja se proteže od raskrižja Čileanske i Ulice kerestinečkih žrtava do ulice Sigetje u Šetalište Ankice Lepej - prijedlog I. Tomečić
Vijećnici su unaprijed dobili materijal za ovu točku. U raspravi sudjeluju svi vijećnici.
Vijeće Mjesnog odbora Gajnice na 11. sjednici Vijeća Mjesnog odbora Gajnice održanoj 10. ožujka 2022. sa 5 glasova “za” i 3 “protiv” donosi
ZAKLJUČAK
Vijeće Mjesnog odbora Gajnice predlaže Vijeću Gradske četvrti Podsused-Vrapče da Odboru za imenovanje naselja, ulica i trgova uputi prijedlog za imenovanjem pješačke staze koja se proteže od raskrižja Čileanske i Ulice kerestinečkih žrtava do ulice Sigetje u Šetalište Ankice Lepej uz obrazloženje da je gđa Lepej upravo u Gajnicama provela najveći dio profesionalnog života radeći u poslovnici Zagrebačke banke koja je smještena uz predloženu lokaciju pa su je mnogi stanovnici naselja i osobno poznavali.
prilog -fotografija lokacije

Točka 3. Prijedlog zaključka o promjeni vozne trase ZET autobusne linije 121 Črnomerec - Karažnik - Gajnice, Karažnik - Gajnice - Črnomerec
Vijećnici su unaprijed dobili materijal za ovu točku. U raspravi sudjeluju svi vijećnici.
[bookmark: _Hlk98155641]Vijeće sa 5 glasova “za” i 3 “suzdržana” donosi
ZAKLJUČAK
Vijeće Mjesnog odbora Gajnice od nadležnih službi traži promjenu vozne trase ZET autobusne linije 121 Črnomerec - Karažnik - Gajnice, Karažnik - Gajnice – Črnomerec na način da autobusi koji dolaze iz smjera istoka na križanju ulica Karažnik i Gajnice ne skreću u ulicu Gajnice već produži ulicom Karažnik. Obrazloženje: ulaskom zglobnih autobusa u ulicu Gajnice se stvara zagušenje prometa u zoni osnovne škole i tržnice u kojoj je promet ionako zagušen i utječe na dodatnu prometnu nesigurnost. Unutar naselja su 1,5 autobusnih stanica koje se nalaze 100m od ulice Karažnik  stoga nema potrebe da autobus ulazi u naselje. Stanovnici zgrada uz postojeće okretište u Parku 101. brigade HV  te trasu linije u Ulici kerestinečkih žrtava su se već žalili na buku i vibracije izazvane prolascima zglobnih autobusa.   


Točka 4. Suglasnost o korekciji voznog reda autobusne linije 121 Črnomerec - Karažnik – Gajnice
Vijećnici su unaprijed dobili materijal za ovu točku. U raspravi sudjeluju svi vijećnici.
Vijeće jednoglasno daje
SUGLASNOST
Vijeće Mjesnog odbora Gajnice suglasno je s korekcijom voznog reda autobusne linije 121 Črnomerec-Karažnik-Gajnice.


Točka  5. Uvid u prometni elaborat poboljšanja funkcioniranja prometa na području MO Gajnice
Vijećnici su prometni elaborat prethodno dobili na uvid ali zbog slabe vidljivosti dokumenta predsjednica ga projicira na velikom ekranu. Objašnjava da je elaborat u završnoj fazi i da ima malo prostora za njegovu korekciju ali moli da se o njemu raspravi jer postoji mogućnost za promjenom nekih prometnih rješenja. U raspravi sudjeluju svi vijećnici. Predsjednica umoljava vijećnike da joj pismeno dostave mišljenje o prometnom elaboratu kako bi na sljedećem sastanku u Gradskom uredu za obnovu, izgradnju, prostorno uređenje, graditeljstvo, komunalne poslove i promet mogli  zatražiti izmjenu nekih problematičnih situacija.

Točka 6.Zahtjev za korištenjem prostora – CZKIO
[bookmark: _heading=h.gjdgxs]Vijećnici su unaprijed dobili materijal za ovu točku. U raspravi sudjeluju
Vijeće 6 glasova “za” i 2 “suzdržana” donosi

ZAKLJUČAK
Vijeće Mjesnog odbora Gajnice odobrava povremeno korištenje prostora mjesne samouprave Centru za kulturu i obrazovanje Susedgrad. Prostor koji će Centar koristiti se nalazi u Argentinskoj ulici 5, uredska prostorija veličine 15 kvadratnih metara na prvom katu. Vrijeme korištenja je svakodnevno od 9.00 do 21.00.

Točka 7. Zahtjev za korištenjem prostora - Tradicija - udruga veza, tkanja i čipkanja
[bookmark: _heading=h.30j0zll]Vijećnici su unaprijed dobili materijal za ovu točku. U raspravi sudjeluju
Vijeće jednoglasno donosi
ZAKLJUČAK
Vijeće Mjesnog odbora Gajnice odobrava povremeno korištenje prostora mjesne samouprave udruzi Tradicija-udruga veza, tkanja i čipkanja. Udruga će koristiti prostor velike dvorane u Argentinskoj ulici 5 svake srijede od 17.00 do 21.00.

Točka 8. Razno
Prijedlozi i pitanja vijećnika-vijećnik Ž. Prašnički pita o dopisu udruge Hakl na taksiju
Predsjednica izvještava o radu u prethodnom mjesecu:
-23. veljače u prostoru MSG održana uspješna akcija darivanja krvi. Organizatori akcije iz Crvenog križa Grada Zagreba su, zbog velikog odaziva građana, predložili da se akcija ponovi u lipnju o.g.
-zgrade Doma zdravlja Zapad u Gajnicama i CZKIO su predložene kao projekti za Provođenje inovativnih pilot projekata na razini gradskih četvrti i naselja, te na razini naselja i općina u sustavu urbanih aglomeracija/područja putem kojih će se na integrirani način provoditi mjere energetske učinkovitosti, razvoj zelene, plave i sive infrastrukture u javnom vlasništvu, održive mobilnosti i e-mobilnosti te izgradnja e-punionica
-informacije o skloništima se mogu dobiti na https://www.zagreb.hr/sklonista-u-gradu-zagrebu/177789
-VMO je dobio zahtjev Kinološkog kluba Samo psi za kvartalnim održavanjem predavanja za vlasnike pasa u prostorijama MSG
-gradonačelnik Grada Zagreba Tomislav Tomašević  je u utorak, 8.3. svečano otvorio novu dvoranu uz OŠ D. Domjanić
-započele su pripreme za prigodno ukrašavanje Grada za Božić pa je za Gajnice predloženo: ostaviti lampice/svjetleće ukrase na jelu koja se nalazi uz sat na križanju ulice Medpotoki i Aleje grada Bolonje, postaviti svjetleće ukrase na drveće u Parku 101. Brigade HV, postaviti svjetleće ukrase na drveće uz šetalište koja se proteže od raskrižja Čileanske i Ulice kerestinečkih žrtava do ulice Sigetje
-slijedom toga bilo bi dobro napraviti neki raspored događanja u kvartu tijekom godine
-stavljanje u funkciju male slobodne knjižnice u Parku 101. brigade HV
-dopis Hakl na taksiju: u raspravi je zaključeno da se Vijeće već očitovalo o zahtjevu Udruge te da nema financijska sredstva kojima bi pomogla održavanju turnira Hakl na taksiju.
-izvješće s koordinacije s predsjednikom VGČ


Sjednica je završila u 20.00 sati

					Predsjednica Vijeća Mjesnog odbora Gajnice
        							Ljiljana Kahlina

